पत्नी को जलाकर मौत के घाट उतारने वाले इनामी आरोपी गिरफ्तार
बक्सर अप टू डेट न्यूज़|डुमरांव :- पुलिस ने नया भोजपुर ओपी थाना क्षेत्र के चिलहरी गांव निवासी इनामी अपराधी को देवराढ़ थाना तियरा जिला भोजपुर से गिरफ्तार किया है। अपराधी पर तीन साल पहले अपनी पत्नी को जलाकर मार डालने के आरोप है।गिरफ्तारी के बाद पुलिस ने सोमवार को जेल भेज दिया।
बताया जा रहा है कि आरोपी घटना को अंजाम देने के बाद फरार चल रहा था। पुलिस गिरफ्तारी के लिए छापेमारी कर रही थी। गिरफ्तार आरोपी विक्की कुमार पिता मुरली राय बताया जा रहा है। उस पर सिमरी थाने में 10 अक्टूबर 2019 में कांड संख्या 204/19 दर्ज है। जानकारी के अनुसार वह अपनी पत्नी को जलाकर मार डालने के बाद उसकी लाश को सिमरी थाना क्षेत्र में फेंक दिया था। इसी हत्याकांड में वह फरार चल रहा था।
पुलिस सूत्रों की मानें तो इसके अलावा कई कांडों का वांछित रहा है। डुमरांव एएसपी राज ने उसकी गिरफ्तारी की पुष्टि की है। डुमरांव एएसपी राज ने बताया की इनामी अपराधी विक्की कुमार देवराढ़ थाना तियरा जिला भोजपुर से गिरफ्तार किया है। जेल भेज दिया गया।